**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas** **„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Neraugoties uz to, ka 2021.gada 7.aprīlī zaudēja spēku Ministru kabineta 2020.gada 6.novembra rīkojums Nr.655 „Par ārkārtējās situācijas izsludināšanu”, arī pēc ārkārtējas situācijas beigām saskaņā ar Ministru kabineta 2020.gada 9.jūnija noteikumiem Nr.360 „Epidemioloģiskās drošības pasākumi Covid-19 infekcijas izplatības ierobežošanai” vēl joprojām ir spēkā virkne darbības ierobežojumu, tostarp atcelti un aizliegti ir visi publiskie pasākumi klātienē un kultūrvietu un izstāžu vietu norises darbība, kas liedz kultūras nozarēm pilnvērtīgi atjaunot to darbību. Pēdējā laikā veiktie grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai” sniedz tikai ierobežotas iespējas kultūras nozaru darbības atjaunošanai, sniedzot iespējas tikai kultūrvietu individuālam apmeklējumam un publisku pasākumu apmeklēšanas iespējas tikai pret Covid-19 vakcinētām un Covid-19 izslimojušām personām, un ierobežotā apjomā personām ar negatīvu Covid-19 testa rezultātu, kā arī bērnu auditorijai. Vienlaikus, ņemot vērā, ka Covid-19 infekcijas izplatības rādītāji turpina būt augsti, šobrīd vēl nav prognozējama pilnīga kultūras nozares darbības atjaunošana tuvākajā laikā.Līdz ar to, ņemot vērā, ka vēl joprojām ir spēkā, un paredzot, ka tuvākajā laikā turpināsies virkne ierobežojumu, kas neļauj kultūras nozarei pilnvērtīgi atjaunot radošo un saimniecisko darbību, tādējādi atstājot būtisku ietekmi uz visu kultūras nozaru dzīvotspēju, ir nepieciešams turpināt sniegt atbalstu kultūras nozarēm līdz brīdim, kad tās var pilnvērtīgi atjaunot darbību. Turpinot atbalsta sniegšanu īpašu vērību nepieciešams pievērst tām kultūras nozarēm, kurām iespējas saņemt atbalstu no līdz šim īstenotajiem atbalsta instrumentiem bija ierobežotas, tostarp nemateriālā kultūras mantojuma, bibliotēku un muzeju nozarēm. Saskaņā ar Ministru kabineta 2021.gada 9.marta rīkojuma Nr.158 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – MK rīkojums Nr.158) 1.punktu, lai mazinātu Covid-19 krīzes radīto negatīvo seku ietekmi uz kultūras nozari, Valsts kultūrkapitāla fondam no valsts budžeta programmas 02.00.00 „Līdzekļi neparedzētiem gadījumiem” tika piešķirts finansējums 3 000 000 *euro* apmērā mērķprogrammas „Nākotnes kultūras piedāvājuma veidošana visās kultūras nozarēs” īstenošanai. Izmantojot piešķirto finansējumu, Valsts kultūrkapitāla fonds konkursa kārtībā ir atbalstījis 204 projektu īstenošanu un konkursa ietvaros tika iesniegti 856 projekti par kopējo summu 20 066 234 *euro*, tādējādi piešķirtais finansējums veido apmēram 15% no pieprasītā. Ņemot vērā augsto pieprasījumu pēc atbalsta kultūras nozarei, ir nepieciešams turpināt mērķprogrammas „Nākotnes kultūras piedāvājuma veidošana visās kultūras nozarēs” īstenošanu. Tā kā visi ar MK rīkojumu Nr.158 piešķirtie līdzekļi programmas īstenošanai jau ir sadalīti, Projekts paredz piešķirt mērķprogrammas turpināšanai finansējumu 667 972 *euro* apmērā, sniedzot atbalstu projektiem kultūras piedāvājuma sabiedrībai attīstīšanai, īpašu akcentu liekot uz atbalsta sniegšanu tām kultūras jomām, kurām iespējas saņemt atbalstu no līdz šim īstenotajiem atbalsta instrumentiem bija ierobežotas – nemateriālā kultūras mantojuma nozarei, tai skaitā Dziesmu un deju svētku tradīcijas saglabāšanā iesaistītajiem, muzeju nozarei, kā arī institūcijām, kas nodrošina profesionālās mākslas pieejamību Latvijas reģionos. Kultūras ministrijas padotības iestādes un kapitālsabiedrības, kurās Kultūras ministrija ir valsts kapitāldaļu turētāja, kas būs saņēmušas atbalstu no valsts budžeta programmas „Līdzekļi neparedzētiem gadījumiem” Covid-19 seku mazināšanai, uz atbalstu mērķprogrammā „Nākotnes kultūras piedāvājuma veidošana visās kultūras nozarēs” nevarēs pretendēt. Mērķprogrammu „Nākotnes kultūras piedāvājuma veidošana visās kultūras nozarēs” paredzēts īstenot vienlaikus ar trešo Valsts kultūrkapitāla fonda regulāro projektu konkursu, tādējādi panākot lielāku atdevi no ieguldītajiem līdzekļiem.Ņemot vērā, ka iesniegto projektu pieteikumu izvērtēšanai Valsts kultūrkapitāla fondam ir nepieciešams papildu finansējums pietiekumu izvērtēšanas nodrošināšanai, Projekts paredz mērķprogrammas „Nākotnes kultūras piedāvājuma veidošana visās kultūras nozarēs” projektu pieteikumu izvērtēšanai piešķirt finansējumu 32 028 *euro* apmērā.Ņemot vērā nepieciešamību atbalstīt krīzes skarto grāmatniecības nozari, kuras apgrozījums noteikto darbības ierobežojumu dēļ ir būtiski krities, līdztekus ietekmējot arī jaunizdevumu skaitu, kā arī nepieciešamību papildināt Latvijas publisko bibliotēku krājumus ar pēdējo gadu izdevumiem, vienlaikus pastarpinātu atbalstu sniedzot arī grāmatu autoriem un ilustratoriem, Projekts paredz īstenot programmu „Grāmatu iepirkuma programma publiskajām bibliotēkām”. 2020.gadā, īstenojot programmu „Vērtīgo grāmatu iepirkuma programma publiskajām bibliotēkām” (apstiprināta ar Ministru kabineta 2020.gada 18.jūnija rīkojumu Nr.339 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””), publisko bibliotēku vajadzībām tika iegādātas 326 nosaukumu grāmatas 32 615 eksemplāros no 33 Latvijas izdevniecībām: 67% oriģinālliteratūra un 33% tulkojumi. 50% no kopējā izdevumu skaita veidoja 2019.gadā izdotās grāmatas, 27% – 2020.gada, bet 23% – 2018.gada izdevumi. Ņemot vērā, ka projekta īstenošana Valsts Kultūrkapitāla fonda konkursa ietvaros radītu nesamērīgu administratīvo slogu, projekta īstenošanu paredzēts deleģēt Latvijas Nacionālajai bibliotēkai, kas projektu īstenoja arī 2020.gadā. Projekts paredz programmas „Grāmatu iepirkuma programma publiskajām bibliotēkām” īstenošanai piešķirt finansējumu 300 000 *euro* apmērā, tai skaitā 3 707,70 *euro* ekspertu darba apmaksai, lai izstrādātu kritērijus izdevumu atlasei un atlasītu izdevumus. Ņemot vērā minēto, kopumā no valsts budžeta programmas „Līdzekļi neparedzētiem gadījumiem” kultūras atbalsta pasākumu īstenošanai nepieciešams finansējums 1 000 000 *euro* apmērā, tai skaitā:* 1. 700 000 *euro* Valsts kultūrkapitāla fondam kultūras piedāvājuma sabiedrībai attīstīšanai;
	2. 300 000 *euro* Latvijas Nacionālajai bibliotēkai grāmatu iepirkumu programmas publiskajām bibliotēkām īstenošanai.

2016.gada 19.jūlijā tika pieņemts Eiropas Komisijas paziņojums par Līguma par Eiropas Savienības darbību 107.panta 1.punktā minēto valsts atbalsta jēdzienu (2016/c 262/01), tostarp skaidrojot valsts atbalsta nosacījumu piemērošanu atsevišķu nozaru ietvaros, piemēram, kultūrai un kultūrvēsturiskā mantojuma saglabāšanai, dabas aizsardzībai. Eiropas Komisija ir norādījusi, ka atsevišķas ar kultūru, kultūrvēsturiskā mantojuma saglabāšanu un dabas aizsardzību saistītas darbības var būt organizētas nekomerciāli un tādējādi tās ir tādas, kurām nav saimnieciska rakstura, līdz ar to publiskais finansējums, kas tām piešķirts, var nebūt valsts atbalsts. Arī tad, ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam tik un tā nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Eiropas Komisijas skaidrojumā „daļa no faktiskajām izmaksām” ir ne vairāk kā 50% no kopējiem kultūras iestādes izdevumiem (biļešu ieņēmumi, maksas pakalpojumu u.c. pašu ieņēmumi).Kultūras ministrija ir veikusi plānoto atbalsta saņēmēju analīzi un secinājusi, ka būs tādi finansējuma saņēmēji, kuru katra potenciālā valsts atbalsta saņēmēja saimnieciskās darbības ieņēmumi 2021.gadā nepārsniegs 50% no kopējiem attiecīgā projekta realizētāja izdevumiem, līdz ar to Projektā noteiktais valsts atbalsts nekvalificējas kā komercdarbības atbalsts, un komercdarbības atbalstu regulējošās tiesību normas nav jāpiemēro. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Valsts kultūrkapitāla fonds, Latvijas Nacionālā bibliotēka. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Valsts kultūrkapitāla fonds, Latvijas Nacionālā bibliotēka, kultūras nozares organizācijas (tai skaitā, muzeji, bibliotēkas, biedrības un nodibinājumi, reģionālās koncertzāles). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 000 000 | 0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 000 000 | 0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 1 000 000 | 1 000 000 |  0 |  0 |  0 |  0 |  0 |
| 2.1. valsts pamatbudžets | 1 000 000 | 1 000 000 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -1 000 000 |  0 |  0 |  0 |  0 |  0 |
| 3.1. valsts pamatbudžets |  0 | -1 000 000 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +1 000 000 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts kultūrkapitāla fondam 700 000 *euro*: 1. mērķprogrammai „Nākotnes kultūras piedāvājuma veidošana visās kultūras nozarēs” 667 972 *euro*, paredzot, ka finansējums tiks piešķirts 120 projektiem un katra projekta vidēji vidējais finansējums būs 5 566,43 *euro*;
2. Valsts kultūrkapitāla fonda administratīvo izmaksu segšanai – projektu pieteikumu vērtēšanas nodrošināšanai, paredzot, ka konkursā tiks iesniegti 520 pieteikumi – 32 028 *euro*:
3. projektu vērtēšana – 3,50 *euro* x 7 eksperti x 520 projekti = 12 740 *euro* x 1,2359 (darba devēja valsts sociālās apdrošināšanas obligātās iemaksas 23,59%) = 15 745 *euro*;
4. ekspertu komisijas sēde 175,00 *euro* x 7 eksperti x 10 sēdes = 12 250 *euro* x 1,2359 (darba devēja valsts sociālās apdrošināšanas obligātās iemaksas 23,59%) = 15 140 *euro*;
5. Valsts kultūrkapitāla fonda padomes sēde lēmuma pieņemšanai 71,14 *euro* x 13 padomes locekļi x 1 sēdes = 925 *euro* x 1,2359 (darba devēja valsts sociālās apdrošināšanas obligātās iemaksas 23,59%) = 1 143 *euro.*

Latvijas Nacionālajai bibliotēkai grāmatu iepirkuma programmas publiskajām bibliotēkām īstenošanai 300 000 *euro*, paredzot, ka tiks iegādāti 28 600 grāmatu eksemplāri vidēji par 10,36 *euro* katrs, kopā 296 292,30 *euro*, un 3 707,70 *euro* ekspertu darba apmaksai (600 *euro* x 5 eksperti = 3 000 *euro* x 1,2359 (darba devēja valsts sociālās apdrošināšanas obligātās iemaksas 23,59%) = 3 707,70 *euro*).  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” un plānots izlietot 2021.gadā.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Valsts kultūrkapitāla fonds, Latvijas Nacionālā bibliotēka. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Turlaja 67330250

Laura.Turlaja@km.gov.lv